**ELŐTERJESZTÉS**

**A Gazdasági és Jogi Bizottság 2022. május 23-i ülésére**

**Javaslat a SZOVA Szombathelyi Vagyonhasznosító és Városgazdálkodási Nonprofit Zrt. Szervezeti és Működési Szabályzatának módosítására**

A SZOVA Nonprofit Zrt. Igazgatósága a 26/2022. (V.17.) IG határozatában jóváhagyta a társaság Szervezeti és Működési Szabályzatának módosítására vonatkozó előterjesztést, és azt az előterjesztés mellékletét képező tartalommal elfogadásra javasolta Szombathely Megyei Jogú Város Közgyűlésének Gazdasági és Jogi Bizottsága számára.

Az SZMSZ módosítás a javaslat szerint a következőkre vonatkozik. Költséghatékonysági és szervezethatékonyság növelési okokból kifolyólag a Műszaki Igazgatóság (SZMSZ 6.4 pontjában rögzített) szerepe és feladatai, valamint a Projektfejlesztési Igazgatóság (SZMSZ 6.6. pontjában rögzített) szerepe és feladatai kerüljenek át a Városüzemeltetési Igazgatóság feladatai közé. Ezzel egyidejűleg a műszaki igazgató és a projektfejlesztési igazgató pozíció, az átszervezésből fakadóan kerüljön megszüntetésre, feladataik kerüljenek át a városüzemeltetési igazgató feladatai közé. A módosítással egyidejűleg szükséges a Szervezeti ábra módosítása is. Az Igazgatóság felkérte fel a Vezérigazgatót a változások SZMSZ-ben történő átvezetésére, és arra, hogy azokat terjessze a Tisztet Bizottság elé elfogadásra.

A fentiek az SZMSZ 2.2.5.1 pontjában foglaltak szerint a munkáltató átszervezésének minősülnek, és mivel az SZMSZ 2.2.4 pontja alapján a döntés meghozatala előtt az üzemi tanács véleményezési jogot gyakorol a munkáltatónak a munkavállalók nagyobb csoportját érintő munkáltatói intézkedések és szabályzatok tervezetéről, ezért az Üzemi Tanács összehívására is sor került, aki a 2022. május 16-i ülésén megtárgyalta és egyetértett az SZMSZ tervezett módosításával.

A felügyelőbizottság az SZMSZ módosítását elfogadta.

Az SZMSZ módosításokkal egységes szerkezetbe foglalt szövegét (a módosításokat kiemelésekkel jelölve) az előterjesztés melléklete tartalmazza.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a gazdasági ügyeket ellátó bizottság dönt a szervezeti és működési szabályzat módosítása kérdésében.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2022. május 19.**

 **/: Dr. Nemény András :/**

**Határozati javaslat**

**…./2022. (V. 23.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva a SZOVA Szombathelyi Vagyonhasznosító és Városgazdálkodási Nonprofit Zrt. Szervezeti és Működési Szabályzatának módosítását az előterjesztés mellékletében foglalt tartalommal jóváhagyja.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője

 Dr. Németh Gábor, a társaság vezérigazgatója)

**Határidő:** azonnal